open-index/open-wikipedia-markdown huggingface dataset:
Wodeyardynastiet

**Wadiyardynastiet**, også kalt **Wodeyardynastiet**, var et kongelig dynasti som regjerte kongedømmet Mysore i det sørlige India fra 1399 til 1799 og deretter fyrstestaten Mysore fra 1799 til 1947. Ordet uttales med en vokal i begynnelsen. Odeyar på kannada betyr konge eller eier.
Patrimonialgericht

**Patrimonialgerichte** var domstolene til de adelige grunneierne frem til midten av 1800-tallet i kongeriket Preussen og andre deler av Tyskland. Grunneierne hadde som sådan en egen jurisdiksjon som var tilknyttet eiendommene til et gods, f.eks. et riddergods, hvor de opptrådte som dommere (*Gerichtsherr*). Til å gjennomføre sine oppgaver benyttet de seg likevel for det meste av en juridisk utdannet justitiarius (*[[Gerichtshalter]]*).
## Referanser
Ganghwa-do

**Ganghwa-do** (eller bare **Ganghwa**) er ei øy i fylket Ganghwa i den sørkoreanske provinsen Incheon i Sør-Korea, og ligger sør for utløpet av Hanelva, nær den nordlige grenselinja, som fungerer som den maritime grensa mellom Nord-Korea og Sør-Korea.

Mellom øya og fastlandet går det en smal kanal, der to bruer forbinder øya med byen Gimpo. Nord for Hanelvas utløp ligger den nordkoreanske provinsen Kaesong.

Av befolkningen på vel 65&nbsp;000 holder halvparten til i øyas største by, *Ganghwa-eup*, nordøst på øya. Høyeste punkt er Manifjellet, 469 moh. Ganghwa er landets fjerde største øy.

## Historie
Øyas har vært åsted for flere historiske hendelser i Koreas historie. Både Frankrike og USA hadde gjort flere mislykkede forsøk på å etablere handelsforbindelser med Joseon-Korea, i 1866 angrep franske styrker og i 1871 angrep amerikanske styrker, men begge angrepene ble slått tilbake. I 1873 ble det totalitære styret til Heungseon Daewongun kastet av Keiserinne Myeongseong, som etablerte en politikk som lukket alle dører mot vestverdenen. Men så raskt Daewongun ble fjernet fra maktposisjonene, ble det klart at også mange høytstående koreanere støttet tanken om å åpne handelsforbindelser med omverdenen.

Japan laget en plan for å skaffe seg innflytelse i Korea før andre fremmede makter. I 1875 ble planen satt i verk. Krigsskipet Unyo under ledelse av Inoue Yoshika ble sendt av gårde for å foreta oppmåling av Koreas kyst uten koreanske myndigheters tillatelse. 20. september nådde skipet øya Ganghwa, der Korea hadde møtt og kjempet mot fremmede makter flere ganger tidligere. Minnene fra disse hendelsene var ferske og det var ingen tvil om at den koreanske garnisonen på øya ville skyte mot et hvert skip fra en fremmed makt. Til tross for det beordret kommandør Inoue båten Unyo inn mot land, angivelig for å lete etter ferskvann. Det koreanske fortet åpnet ild, men Unyos overlegne kanoner ødela den koreanske garnisonen. Så angrep kommandøren en annen koreansk havn før skipet vendte tilbake til Japan.

Året etter sendte Japan en flåtestyrke ledet av spesialutsending Kuroda Kiyotaka til Korea, og forlangte en unnskyldning fra Joseon-regjeringen og en handelsavtale mellom de to nasjonene. Den koreanske regjeringen akseptere kravet ved å signere den påtvungne Ganghwatraktaten 27. februar 1876. Avtalen gav ekstraterritoriell status til japanske borgere i Korea og Korea åpnet tre havner for handel med Japan og andre nasjoner; Busan, Incheon og Wonsan og Korea ble samtidig pålagt å avvikle det nære forholdet til Kina.

## Verdensarvsted
På øya finnes flere steindysser i 2000 sammen med tilsvarende i Gochang og Hwasun ble ført opp på UNESCOs verdensarvliste.

## Bilder

Ganghwado.jpg|Steindysse
Dolmen Ganghwa Island.JPG|Steindysse
Mt mani 2.jpg|Manifjellet
Jeondeungsa 02.JPG|Buddhistempelet Jeondeungsa
대웅보전 지붕 들고 있는 목각 인형.JPG|Parti fra Jeondeungsa


## Se også
* Steindyssene i Gochang, Hwasun og Ganghwa

## Eksterne lenker
* 
*  Ganghwa fylke
Kagge

**Kagge** er en tønneformet beholder for transport, oppbevaring og servering av drikke. Størrelsen på kagger kan variere, og betegnelsen brukes helst om kar som rommer mindre en *[[åtting]]* (15 – 17 liter).

På Bayeuxteppet fra 1100-tallet er det avbildet en mann som bærer en lang, smal kagge på skulderen, og i Oberflacht i Tyskland er det funnet en dreid kagge fra 500- eller 600-tallet.

Små kagger er helst brukt til brennevin mens større kagger var brukt til øl eller melk. Kagger kan være laget av tre, keramikk eller metall. Kagger av tre er som oftest lagget, men det forekommer også kagger av tre som er dreid i tønneform. Større kagger har gjerne en bærehank eller bærerem.

I eldre tid hadde man et gjestebud som ble kalt *kaggelag* eller *skotøl*. Det var et sammenskuddslag. Hver gjest hadde med en kagge øl, og den natten gjestebudet ble holdt ble kalt for *kaggenatt*.

Synonymer: brennevinsdunk, brennevinskagge, butel, butt, dunk, flaske, tredunk.

*Keg* («lite fat») er engelsk betegnelse for et ølfat (kagge) hvor det er tilsatt ekstra kullsyre, og hvor ølet drives ut av gasstrykket. På grunn av den ekstra kullsyren blir ølet noe mer brusende enn øl på cask. Øl på keg brukes mye på pub fordi det er raskere og enklere å behandle og distribuere enn øl på cask.

## Se også
* Spunsbøtte
* Treflaske
* Ølfat

## Litteratur
* Dedekam, Hans (1926): *Gammel trøndersk pottemakerkunst.,, Trondhjem.
* Gjærder, Per (1975): *Norsk drikkekar av tre*. Bergen – Oslo – Tromsø. ISBN 82-00-02229-3
* Opstad, Lauritz (1990): *Norsk pottemakeri 1600-1900.*, Oslo. ISBN 82-521-3507-2
* Østby, Jon Birger (1983): [http://www.abm-utvikling.no/publisert/i-samarbeid/nomenklatur-for-drikkestell *Nomenklatur for drikkestell''], med tegninger av Torill Sand. Oslo.

## Referanser


## Eksterne lenker
* Se kagger i DigitaltMuseum
Greenville (Sør-Carolina)

**Greenville** er hovedsete for Greenville County og den sjette største byen i staten South Carolina.

## Referanser


## Eksterne lenker
*
Greenville

**Greenville** kan være flere steder:

;I Canada:
*Greenville (Nova Scotia), i Yarmouth County
*Greenville Station (Nova Scotia), i Cumberland County
*Lower Greenville (Nova Scotia), i Cumberland County

;I Liberia:
*Greenville (Liberia)

;I USA:
*Greenville (Alabama)
*Greenville (Plumas County), i California
*Greenville (Alameda County), California
*Greenville (Yuba County), California
*Greenville (Connecticut)
*Greenville (Delaware)
*Greenville (Florida)
*Greenville (Georgia)
*Greenville (Illinois)
*Greenville (Indiana)
*Greenville (Iowa)
*Greenville (Kentucky)
*Greenville (Louisiana)
*Greenville (Maine)
*Greenville (Massachusetts)
*Greenville (Michigan)
*Greenville (Mississippi)
*Greenville (Missouri)
*Greenville (Nevada)
*Greenville (New Hampshire)
*Greenville (Jersey City), New Jersey
*Greenville (New York) 
*Greenville (Nord-Carolina)
*Greenville (Ohio)
*Greenville (Oregon)
*Greenville (Pennsylvania)
**Greenville Township (Somerset County), Pennsylvania
*Greenville (Rhode Island)
*Greenville County, Sør-Carolina
*Greenville (Sør-Carolina)
*Greenville (Texas)
*Greenville (Utah)
*Greenville (Virginia)
*Greenville (Wisconsin)

;I Storbritannia
*Greenville (County Antrim), et område i County Antrim, Nord-Irland
Jordskjelvet i Nord-Italia 1976

**Jordskjelvet i Nord-Italia 1976** rammet Friuliregionen i nordøstlige Italia torsdag den 6. mai 1976. Skjelvet ble målt til 6,9 på Richters skala, med sentrum ved byen Gemona del Friuli. 989 personer ble drept,  skadet og  ble hjemløse.

## Eksterne lenker
*
Eindride Slaatto

**Oddmund Eindride Slaatto** (1896–1963) var en norsk arkitekt og kunstmaler. Slaatto var en av de tidligste eksponentene for funksjonalistisk arkitektur i Norge, og var en av sin tids mest fremgangsrike norske arkitekter.

Han vokste opp i Røyken. Han begynte som hospitant på arkitektavdelingen ved Norges tekniske høgskole (NTH) i 1917, men fikk ikke diplom da han ikke hadde artium. I 1925 etablerte han sitt eget arkitektkontor i Oslo, som han bygde opp til å bli et av landets største. Han flyttet til Gol i 1937 og til Hønefoss i 1947.

Ved siden av arkitektvirksomheten dyrket Slaatto også malerkunsten.

Han var far til arkitekten Nils Slaatto.

## Noen arbeider
* Oslo Ridehus, Drammensveien 131, Oslo, 1929 (revet 1993)
* Nobels gate 37, boligblokk, 1929-1930
* De-No-Fa-gården i Prinsens gate 2, 1930-1931, tildelt Houens fonds diplom 1933
* Akersgata 32, kontorbygning, 1931
* Ivar Aasens vei 19a, villa, 1932
* Wolffs gate 5, villa, 1932
* Skougaards gate 10, Farsund, 1936
* Ål tingstugu, Ål, 1932
* Kampens Byggeselskap 1933–34, for OBOS, 433 leiligheter fordelt på 7 blokker på Kampen 
* Sysselmannsgården på Svalbard, 1949-1950
* Sankta Theresia katolske kirke, 1953/1954, Vesterngata 5, Hønefoss
* Hole herredshus, Vik, 1956
* Strømsoddbygda kapell, Norderhov, 1957
* Stangs gate 22, Åsgårdstrand, våningshus, 1929
* Innitielt arbeid på Hønefossbunaden, 1954

## Galleri

Fil:Prinsens gate 2 Oslo.jpg|De-No-Fa-gården i Prinsens gate 2
Fil:Stromsoddbygda kapell 30.jpg|Strømsoddbygda kapell i Strømsoddbygda
Fil:Longyearbyen IMG 0179 Sysselmannsgården.jpg|Sysselmannsgården på Svalbard


## Referanser
Årets verk (Norsk Komponistforening)

**Årets verk** er en musikkpris som ble innstiftet av TONO og blir delt ut av Norsk Komponistforening. Prisen ble første gang delt ut i 1965 og ble i første omgang delt ut årlig fram til og med 1996. Prisen ble gjeninnført i 2021, da som tre likeverdige priser. Prisen **Årets verk** skal premiere de beste verkene innen samtidsmusikk og klassisk musikk, og skal deles ut til verk «som fortjener å løftes frem for sine særskilte kvaliteter, signert komponister som arbeider med lyd og musikk som kunstform». Prisutdelingen finner valigvis sted det påfølgende året. Første prisutdeling etter gjeninnføring av prisen skjedde i februar 2022. Utdelingen med intervjuer av prisvinnere ble vist på NRK TV, Hovedscenen 

Fram til og med 1979 ble det delt ut én pris hvert år. Mellom 1980 til 1996 ble det delt ut priser i ulike klasser, og antallet priser varierte mellom to og tre. Etter gjeninnføringen av prisen i 2022, deles det ut tre likeverdige priser. Komponistforeningens musikkfaglige utvalg (MU) nominerer fra de foreslåtte verkene. En internasjonal jury, oppnevnt av styret, velger deretter prismottakere og utformer en skriftlig begrunnelse for valg av vinnerverk. Hver prismottaker få en plakett og et stipend på 50 000 kroner. Verkene som blir nominert skal være urframført eller offentliggjort i løpet av de tre foregående kalenderårene, dvs. for Året verk 2022 ble verker fra årene 2019 til 2021 vurdert, mens vinneren ble kåret i 2023.

I 1998 ble årets verk erstattet av opphavsmannsprisen Edvard-prisen som er et samarbeid mellom Norsk Komponistforening, NOPA og TONO. Siden 2022 deles både Edvard-prisen og årets verk ut.

En musikkpris som var forbeholdt populærmusikk, også med tittelen Årets verk, ble i de samme årene delt ut av NOPA, norsk forening for komponister og tekstforfattere.

## Vinnere
### Vinner 1965-1996

### Vinnere siden 2021

## Referanser


## Eksterne lenker
* Norsk Komponistforening, historikk
* Norsk Komponistforening, Årets verk
Kjerkdalsvatnet

**Kjerkdalsvatnet** er det største vatnet i Frøya kommune i Trøndelag. Det ligger nord på øya Frøya, like sør for Sandvika. 
Vannet har tilsig fra Langvatnet i øst og flere mindre vatn i sør. Utløpet går via Tungvågvatnet og ut i sjøen ved Tungvågen. Kjerkdalsvatnet er drikkevannskilde for kommunen.

## Referanser
Åtting

**Åtting** er en måleenhet brukt som betegnelse på ⅛ tønne. Betegnelsen har vært brukt både om selve den tønneformede beholderen på denne størrelsen og om mengde av varer som for eksempel smør, øl eller sild. Størrelsen på en åtting har variert noe både over tid, mellom distrikter og mellom vareslag. Volumet har variert mellom 15 og 17 liter.

Åtting har også vært brukt som betegnelse på et geografisk område – en åttendedel av et fylke, og i Oppdal ble også åtting brukt om en liten rull skråtobakk (1/2 kvartrull).

## Se også

* Norske måleenheter

## Litteratur
* Donali, Ingeborg (2007): *Oppdaling. ord og uttrykk.* Oppdal. ISBN 978-282-303-0956-8
Cocktailshaker

**Cocktailshaker**, også kjent som **cocktailrister** eller **cocktailryster**, er en flaskelignende beholder for blanding og servering av cocktail og andre drikker.  

Ingrediensene som skal blandes blir fylt i cocktailshakeren sammen med is og ristes til drinken er homogenisert og nedkjølt. Drinken blir og utvannet, noe som taes høyde for i oppskriften. 

Cocktailshakere er gjerne sylinderformet med vid åpning og et tett lokk, og noen har en innebygget, batteridrevet visp. Cocktailshakere kan være laget av glass eller metall, og rommer gjerne fra 0,7 til 1 liter. 

## Referanser
Robin Gibb

**Robin Hugh Gibb** (født 22. desember 1949, død 20. mai 2012 i London) var en britisk sanger og sangskribent. Han er best kjent for å være medlem i Bee Gees, som han startet sammen med tvillingbroren Maurice Gibb og storebroren Barry Gibb. Han hadde også en yngre bror, Andy Gibb, som også var en svært populær sanger. 

Han var født på Isle of Man av engelske foreldre. Familien flyttet senere til Manchester før de slo seg ned i Brisbane i Australia. Gibb begynte sin karriere som del av familietrioen og da gruppen fikk suksess returnerte de til Storbritannia. Gruppen ble deretter verdenskjente.

I 2004 mottok Bee Gees ordenen Order of the British Empire. De fikk utmerkelsen for sitt «bidrag til musikk». Med rekordsalg av plater anslått til 200 millioner eksemplarer, ble Bee Gees et av verdens mest suksessrike popband noensinne.

Den 14. august 2010, mens han hadde opptredener i Belgia, begynte Gibb å føle magesmerter. Den 18. august ble han fraktet til sykehus i Oxford, England og gjennomgikk akutt kirurgi på grunn av en blokkert tarm. Dette var samme tilstand som tvillingbroren Maurice døde av i januar 2003. Gibb var snart restituert og var snart med på konserter i New Zealand og Australia. Den 20. november 2011, ble det avslørt at Gibb hadde blitt diagnostisert med leverkreft flere måneder tidligere. 

Etter en karriere som spente over seks tiår stod Robin Gibb på scenen for siste gang i februar 2012 (i London Palladium) under en støttekonsert til ære for britisk militært personell. 20. mai 2012 døde Robin Gibb 62 år gammel etter lengre kreftsykdom.

Musikkhistorikeren Paul Gambaccini beskrev Gibb som «en av de største skikkelsene i britisk musikkhistorie» og som «en av de beste hvite soulstemmenene noensinne», og han fremholdt Bee Gees som «den mest suksessfulle sangskapende enheten i britisk populærmusikk etter Lennon og McCartney.»

## Referanser


## Eksterne lenker
* 
* 
*
Searchdaimon

**Searchdaimon** er en fri/åpen kildekode søkemotor for bedriftsmarkedet tilgjengelig under en GPL v2 lisens, med XML/HTTP- og JSON-APIer, utheving av søketreff, fasett-søk/navigatorer, replikering og et webbasert administrasjonsgrensesnitt.

Teknologien ble først utviklet av et norsk programvareselskap som en kommersiell løsning. Selskapet byttet så til en åpen kildekode modell i 2013, der programvaren er gratis, mens selskapet leverer betalt support og andre tjenester. Firmaet har hovedkontor i Oslo samt en avdeling for utvikling i Trondheim.

## Teknologi
Teknologien brukes primært til søk i bedrifter internt dokumenter og annen data, men også til internett-søk.

Søkemotoren støtter fritekstsøk i både strukturert og ustrukturert data. Den kan leveres både som ren programvare, som en virtuelle eller fysisk applikasjonsserver og i nettskyen.

## Historikk
De to gründerne Runar Buvik og Magnus Galåen startet utviklingen av en søkemotor for å gjøre søk på Internett i 1998, mens de begge studerte informatikk ved NTNU. Den første versjonen var klar i 2003.

I 2005 ble Searchdaimon As etablert som et egent selskap for å kommersialisere søketeknologien. Tidlige investorer var Springfondet som eies av Kistefos og Forskningsparken i Oslo og ICT Group AS.

I 2006 ble Searchdaimon ES, selskapets produkt for bedriftsinterne søk lansert.

I 2008 inngikk selskapet sin første avtale om å levere søketeknologi for søk på Internett.

I 2011 lansert selskapet en gratis versjon av Searchdaimon ES.

I juli 2013 ble programvaren git ut som åpen kildekode 

## Referanser


## Eksterne lenker
* 
* Norsk søketeknologi til amerikansk søkegigant 
* Selger søk for 4,5 millioner
* Ny norsk søkemotor får enda en million
Langhovdebreen

**Langhovdebreen** er en isbre i den østre delen av Dronning Maud Land. Den strømmer nordover øst for Langhovde til Hovdebukta, på østsiden av Lützow-Holmbukta.
 
Breen er kartlagt basert på flyfotografering og undersøkelser gjennomført under japanske forskningsekspedisjoner mellom 1957 og 1962. Den er oppkalt etter det nærliggende fjellet Langhovde som ble navngitt av Thorshavn-ekspedisjonen 1936–37.

## Kilder
*
*
Honnørbreen

**Honnørbreen** er en isbre i den østre delen av Dronning Maud Land. Den strømmer mellom Breivågnipa og Byvågåsane på østsiden av Lützow-Holmbukta.
 
En flytende bretunge som strakk seg ut i havet fra denne breen ble oppdaget av Thorshavn-ekspedisjonen 1936–37 og navngitt **Honnørbrygga**. En japansk forskningsekspedisjon oppdaget i 1957 at istunga hadde brukket av, og navnga breen etter bretunga.

## Kilder
*
*Honnørbreen Stadnamn i norske polarområde, Norsk Polarinstitutt
Michigan-Huronsjøen

**Michigan-Huronsjøen** er den største av De store sjøer i Nord-Amerika. Michigansjøen og Huronsjøen har tradisjonelt vært regnet som to separate sjøer, men hydrologisk sett er de én sammenhengende sjø der de to delene forbindes via det åtte kilometer brede og 37 meter dype Mackinacstredet. Sjøen ligger 176 meter over havet.

Michigansjøen ligger i sin helhet i USA, mens Huronsjøen ligger på grensen mellom USA og Canada.

Med sine totalt 117&nbsp;400 kvadratkilometer dekker Michigan-Huronsjøen 48 prosent av de store sjøenes totale areal og er dermed den største ferskvannsinnsjø i verden. Det kaspiske hav er betydelig større, men er en saltsjø. Øvresjøen har mindre areal enn Michigan-Huron med sine 82&nbsp;100 kvadratkilometer, men inneholder mer vann enn denne (12&nbsp;100 km³). Totalt har de store sjøene et volum på 22&nbsp;810 kubikkilometer, noe som gjør dem til verdens største ferskvannsansamling etter Bajkalsjøen, som inneholder 23&nbsp;600 kubikkilometer vann.

I den seneste istiden var Michigan-Huronsjøen to helt separate sjøer. I denne sammenheng kaller geologene Michigansjøen Lake Chippewa og Huronsjøen Lake Stanley.

## Referanser


## Eksterne lenker
*
Formue (selskap)

**Formue** er et nordisk, uavhengig rådgivnings- og forvaltningsselskap for formuende privatpersoner, familier og stiftelser. Kundene tilbys investerings-, pensjons- og skatterådgivning, juridisk rådgivning, forretningsførsel samt rådgivning innen kunst og filantropi. Konsernet har ca. 380 ansatte fordelt på 19 lokalkontorer i Norge, seks i Sverige og ett i København. Selskapet forvaltet ved utgangen av 2024 ca. 170 milliarder kroner. Hovedkontoret ligger i Henrik Ibsens gate 53 i Oslo. 

## Historie
Formue ble startet 19. juni 2000 av gründer Ole Jacob Sunde. I 2008 gikk Formue inn i det svenske markedet gjennom kjøp av rådgivningsselskapet Burenstam & Partners. I 2016 overtok selskapet Griff Kapital, som i 2022 ble innlemmet i selskapet «Family Office»-avdeling. I 2023 åpnet selskapet det første kontoret i Danmark. 

I 2017 opprettet Formue datterselskapet Kron, en digital plattform som tilbød fondssparing og finansiell rådgivning – rettet mot en bredere målgruppe. Selskapet ble solgt til Storebrand i 2022.

I 2021 solgte Pecunia Forvaltning seg ut av selskapet. Selskapet eies nå av Ringgården (Ole Jacob Sunde) , IK Investment Partners, Intermediate Captial Group (ICG) og ansatte.

## Utmerkelser
* 2025: Winner of Datos Insights Impact Awards for "''Best Innovation in Client Portal"'' 
* 2024: Kåret til beste selskap innen private banking Norge av Prospera Kantar Sifo
* 2024: Winner of Euromoney private banking award 2024: Best for Discretionary Portfolio Management in Nordics and Baltics
* 2024: Winner of Euromoney private banking award 2024: Best for Sustainability in Nordics and Baltics
* 2024: Winner of Euromoney private banking award 2024: Norway’s Best for Digital Solutions
* 2024: Winner of Euromoney private banking award 2024: Norway’s Best for Discretionary Portfolio Management
* 2024: Winner of Euromoney private banking award 2024: Norway’s Best for Sustainability
* 2024: Winner of Euromoney private banking award 2024: Norway’s Best Domestic Private Bank
* 2023: Kåret til beste selskap innen private banking Norge av Prospera Kantar Sifo
* 2022: Kåret til beste selskap innen private banking Norge av Prospera Kantar Sifo
* 2022: Winner of Aite-Novarica Groups Impact Award for Digital Initiative of the Year – Europe 
* 2021: Kåret til beste selskap innen private banking Norge av Prospera Kantar Sifo
* 2020: Kåret til beste selskap innen private banking Norge av Prospera Kantar Sifo
* 2019: Kåret til beste selskap inne private banking Norge av Prospera Kantar Sifo
* 2018: Kåret til beste selskap innen private banking Norge av Prospera Kantar Sifo
* 2017: Kåret til beste selskap innen private banking Norge av Prospera Kantar Sifo
* 2016: Kåret til beste selskap innen private banking Norge av Prospera Kantar Sifo

## Referanser


## Eksterne lenker
* [Https://formue.no/ Formue.no]
* Formue.se
* Formue.dk
* Kron AS
Frihetsmonumentet (Riga)

**Frihetsmonumentet** (latvisk *Brīvības piemineklis*) er et minnesmerke beliggende i Riga i Latvia som ærer soldater drept under den latviske uavhengighetskrigen (1918–20). Monumentet anses for å være et viktig symbol på Latvias frihet, uavhengighet og selvstendighet. Avduket i 1935 står det 42 meter høye monument av granitt, travertin og kobber som et samlingspunkt for offentlige forsamlinger og seremonier.

## Eksterne lenker
*
Jonah Bobo

**Jonah Bobo** (født 24. januar 1997 i New York City i New York) er en amerikansk skuespiller.

## Karriere
Bobo gjorde seg først bemerket i sci-fi-familiefilmen *[[Zathura - et romeventyr]]* i 2005, der han spilte mot Josh Hutcherson, Kristen Stewart, Dax Shepard og Tim Robbins. Han hadde også stemmen til Todd i *[[To gode venner 2]]* (2006), samt en gjesterolle i TV-serien *[[30 Rock]]* i 2009. I 2011 var han med i *[[Crazy, Stupid, Love.]]*, der han spilte sønnen til Steve Carell og Julianne Moore. Ryan Gosling og Emma Stone var også med i filmen.

## Filmografi
* 2012 – *[[Disconnect]]*
* 2011 – *[[Crazy, Stupid, Love.]]* – Robbie Weaver
* 2008 – *[[Choke]]* – Young Victor
* 2006 – *[[To gode venner 2]]* – Todd (stemme)
* 2005 – *[[Zathura - et romeventyr]]* – Danny
* 2005 – *[[Strangers with Candy]]* – Shamus Noblet
* 2004 – *[[Around the Bend]]* – Zach Lair
* 2004 – *[[The Best Thief in the World]]* – Sam Zaidman

### Fjernsyn
* 2009 – *[[Royal Pains]]* – Arlo Grant (1 episode)
* 2009 – *[[30 Rock]]* – Ethan (1 episode)
* 2004–2009 – *[[The Backyardigans]]* – Austin (stemme) (63 episoder)

## Eksterne lenker
*
Joey King

**Joey Lynn King** (født 1999) er en amerikansk skuespillerinne.

## Karriere
Joey King har vært med i en rekke filmer og tv-serier. Hun spilte mindre biroller i *[[Reign Over Me]]* (2007), *[[Horton hører en hvem!]]* (2008) og *[[Istid 3: Dinosaurene kommer]]* (2009). Hun har også hatt gjesteroller i TV-serier som *[[The Suite Life of Zack and Cody]]*, *[[Jericho (TV-serie)|Jericho]]*, *[[Entourage]]*, *[[Medium (TV-serie)|Medium]]*, **', ''[[Ghost Whisperer]]'' og ''[[New Girl]]''.

I 2011 spilte hun biroller i [[actionfilm]]en ''[[Battle Los Angeles]]'' og den romantiske dramakomedien ''[[Crazy, Stupid, Love.]]'' I 2012 hadde hun en rolle i ''[[The Dark Knight Rises]]'' som «unge Talia Al Ghul».

== Filmografi ==
* 2022 – Bullet Train – The Prince
* 2021 – The Kissing Booth 3 – Elle Evans
* 2020 – The Kissing Booth 2 – Elle Evans
* 2019 – The Act – Gypsy Rose
* 2018 – Kiss me – Elle
* 2018 – [[Slender Man (film)|Slender Man]] – Wren
* 2017 – [[Going in Style]] – Brooklyn
* 2016 – [[Independence Day: Resurgence]] – Sam
* 2015 – [[Stonewall (film)|Stonewall]] – Phoebe Winters
* [[2014]] – ''[[Wish I Was Here]]'' – Grace
* [[2013]] – ''[[White House Down]]'' – Emily
* [[2013]] – **' – Jente i rullestol
* 2013 – *[[The Conjuring]]* – Christine Perron
* 2012 – *[[Family Weekend]]* – Lucinda Smith-Dungy
* 2012 – *[[The Dark Knight Rises]]* – Unge Talia Al Ghul
* 2011 – *[[Crazy, Stupid, Love.]]* – Molly Weaver
* 2011 – *[[Battle Los Angeles]]* – Kirsten
* 2010 – *[[Ramona and Beezus]]* – Ramona Quimby
* 2009 – *[[Istid 3: Dinosaurene kommer]]* – Bevejente (stemme)
* 2008 – *[[Quarantine]]* – Briana
* 2008 – *[[Horton redder en Hvem!]]* – Katie (stemme)
* 2007 – *[[Reign Over Me]]* – Gina Fineman (ukreditert)

### Fjernsyn
* 2012 – *[[Bent (TV-serie)|Bent]]* – Charlie Meyers (6 episoder)
* 2012 – *[[The Ben and Ari Show]]* – Faith Woodrift / Zoe – fødselsdagsjente (2 episoder)
* 2012 – *[[New Girl]]* – Brianna (1 episode)
* 2010 – *[[Ghost Whisperer]]* – Cassidy (2 episoder)
* 2010 – *[[Elevator Girl]]* – Paige (TV-film)
* 2009 – *[[Anatomy of Hope]]* – Lucy Morgan (TV-film)
* 2008 – *[[Medium (TV-serie)|Medium]]* – Kelly Mackenzie (1 episode)
* 2007–2008 – ** – Nora Rowe / Liten pike (2 episoder)
* 2007 – *[[Avenging Angel]]* – Amelia (TV-film)
* 2007 – *[[Entourage]]* – Chuck's Daughter (1 episode)
* 2007 – *[[Backyards and Bullets]]* – June Garrison (TV-film)
* 2006–2007 – *[[Jericho (TV-serie)|Jericho]]* – Sally (2 episoder)
* 2006 – *[[The Suite Life of Zack and Cody]]* – Emily (2 episoder)

### Kortfilm
* 2006 – *Grace*

## Referanser


## Eksterne lenker
* 
*
Flinders Island

**Flinders Island** er ei øy i Bass-stredet mellom Tasmania og det australske fastlandet. Den ligger 20 kilometer fra Cape Portland som er det nordøstlige punktet på Tasmania. Den er den største øya i Furneauxgruppen.

## Historie
Flinders Island ble bosatt for minst 35&nbsp;000 år siden da Bass-stredet var tørrlagt. Befolkningen forsvant for 4500 år siden da El Nino klimaforandringer forandret næringsgrunnlaget.

Deler av Furneaux øygruppen ble først kartlagt i 1773 av den britiske oppdageren Tobias Furneaux som var kaptein på HMS «Adventure» en av støtteskipene på James Cooks andre ekspedisjon. I 1798 ble øygruppen helt kartlagt av oppdageren Matthew Flinders han gjennomførte senere enn omseiling av Tasmania og beviste at Tasmania var en øy og ikke tilknyttet det australske fastlandet.

De første europeiske bosetterne på øyene var selfangere sendt på 1700-tallet. Selbestanden gikk fort ned og det siste fangstløyvet er fra 1828. 

Fra 1830 ble de siste tasmanske aboriginene sendt i eksil til Flinders Island. Det var antatt at de 160 gjenlevende ville være trygge mot europeisk bosetning der. I 1847, etter en konflikt med kommandanten Henry Jeanneret ble de gjenværende 47 aboriginene flyttet til Oyster Cove, en tidligere straffangeleir 56 kilometer sør for Hobart.

## Geografi
Øya er del av delstaten Tasmania og lokalstyret Municipality of Flinders Island sammen med omliggende øyer med liten bosetning. I 2005 hadde øya 897 innbyggere. Den største bosetningen er Whitemark der øyas hovedflyplass ligger.  

Øya er rundt 62 kilometer fra nord til sør og 37 kilometer fra øst til vest. Mount Strzelecki sørvest på øya er det høyeste punktet med 756 moh. Øya har et rikt dyreliv og deler av øya er nasjonalpark.

## Transport
Øya har flyvninger til Essendon lufthavn ved Melbourne og Launceston lufthavn ved Launceston på Tasmania. Det går også ferger fra Bridport på Tasmania og Port Welshpool på fastlandet.

## Referanser


## Eksterne lenker
*
Bitam

**Bitam** er en by i provinsen Woleu-Ntem i Gabon. Byen er beliggende nord i landet, og er hovedstad i departementet Ntem.

Befolkningen i Bitam er i 2012 beregnet til 14 195.

## Transport
Hovedveien N2 går gjennom Bitam. Byen har også egen flyplass, Bitam lufthavn.

## Referanser
Lio Tipton

**Lio Tipton** (født **Analeigh Christian Tipton**; 1988 i Minneapolis i Minnesota) er en amerikansk skuespiller, modell og kunstløper.

Tipton ble født i Minnesota, men vokste opp i Sacramento i California. Hen var en meget talentfull kunstløper tidlig i tenårene, og vant det amerikanske juniormesterskapet i parløp to ganger sammen med konkurransepartneren Phillip Cooke. Tipton la opp som profesjonell kunstløper allerede som 16-åring, men fortsatte som aktiv på lokalt nivå og i konkurranser til inntekt for gode formål.

I 2008 deltok Tipton i realityserien America's Next Top Model, og endte opp som nummer tre i konkurransen. Hen signerte deretter kontrakt med modellbyrået Ford Models. Hen har i tillegg ambisjoner om å bli manusforfatter.

## Skuespillerkarriere
Tiptons skuespillerkarriere startet da hen fikk en gjesterolle i den populære situasjonskomedien *[[The Big Bang Theory]]* i 2008. Tre år senere fikk hen en liten rolle i superheltfilmen *[[The Green Hornet]]*. Tiptons gjennombrudd kom samme år i den romantiske dramakomedien *[[Crazy, Stupid, Love.]]*, der hen spilte en av hovedrollene, mot skuespillere som Steve Carell, Ryan Gosling, Emma Stone og Julianne Moore. Hen har også hatt en stor gjesterolle i TV-serien *[[Hung (TV-serie)|Hung]]*.

I 2013 spilte hen  i Jonathan Levines zombiefilm *[[Warm Bodies]]* mot Nicholas Hoult, Teresa Palmer og John Malkovich.

## Filmografi

### Spillefilm
* : *[[Warm Bodies]]* – Nora
* : *[[Buttwhistle]]* – Rose
* : *[[Damsels in Distress]]* – Lily
* : *[[Crazy, Stupid, Love.]]* – Jessica Riley
* : *[[The Green Hornet]]* – Ana Lee

### TV
* : *[[Hung (TV-serie)|Hung]]* – Sandee (8 episoder)
* : *[[The Big Bang Theory]]* – Analeigh (1 episode)

### Kortfilm
* : *The Dark Lord's Lament* – True Love

## Referanser


## Eksterne lenker
*
Reform ressurssenter for menn

**Reform – ressurssenter for menn** er en norsk politisk uavhengig stiftelse etablert i 2002. Are Saastad er daglig leder.

Stiftelsen arbeider for likestilling mellom kjønnene, med mål om å synliggjøre menns og gutters livssituasjon og bidra til likeverd i familie- og samfunnsliv. Reform driver flere hjelpetilbud og prosjekter, blant annet *Mannstelefonen*, *KAST-prosjektet* for menn som kjøper sex, og kurs i sinnemestring og kjærestevold. 

Reform ble opprettet i 2002 som et treårig prøveprosjekt finansiert av Barne- og familiedepartementet, og fikk videreført driften etter en evaluering i 2004.

## Finansiering
Bevilgninger til organisasjonen fra Barne- og familiedepartementet førte i 2012 til en habilitetssak der daværende statsråd Audun Lysbakken trakk seg fra regjeringen etter kritikk av tildelingsprosessen. Reform har også blitt kritisert for å motta mer i statlige midler enn flere kvinneorganisasjoner til sammen. Kvinnegruppa Ottar har kritisert Reform for å normalisere prostitusjon og motarbeide norsk lov på feltet. Tidligere stortingsrepresentant for SV Torild Skard har kritisert tildelingene til Reform og pekt på at støtten til mannsorganisasjonen er høyere enn til kvinneorganisasjonene.

## Publikasjoner
I 2013 utarbeidet Reform, med støtte fra Nordisk ministerråd, rapporten *Hvordan motarbeide antifeminisme og høyreekstremisme*, som analyserte antifeministiske strømninger i de nordiske landene.

## Referanser
Hausvikodden fort

**Hausvik fort** også kjent som **HKB 25./978 Husvik**, ligger på Hausvikodden i Lyngdal kommune, Vest-Agder. Fortet ligger på  østsiden av innløpet til Rosfjorden, ikke langt fra Korshavn.    

Fortet ble bygd av den tyske okkupasjonsmakten og lå under kommando av *Artilleriegruppe Vanse*. Fortet var bestykket med 4 stk 10,5&nbsp;cm K331 feltkanoner (opprinnelig franske), 2 stk 8,8&nbsp;cm luftvernkanoner (ex russiske), 2 stk 4,7&nbsp;cm luftvernkanoner (exfranske) og 2 stk 20&nbsp;mm FLAK 38 luftvernkanoner. Bemanningen var på ca. hundre mann. Fortet var etter det man vet aldri i kamp med allierte styrker, men klarte ved en feiltagelse å senke kystruteskipet DS «Tungenes» (1922) den 25. januar 1945.  
 
Anlegget ble nedlagt i 1945, og deler av skytset er fremdeles til stede, men er i dag i til dels svært dårlig befatning. De underjordiske anleggene står åpne. Området er åpent for publikum, og det er bilvei nesten helt fram til fortet.  

## Referanser
Extrasolar Planets Encyclopaedia

**Extrasolar Planets Encyclopaedia** er et astronomisk nettsted, grunnlagt i Paris ved Meudon Observatory av Jean Schneider i februar 1995. Nettstedet vedlikeholder en database over alle kjente og kandidater til eksoplaneter med individuelle sider for hver planet og en komplett interaktiv katalog. Hoveddatabasen består av alle nåværende kjente og bekreftede eksoplanetene så vel som en database over ubekreftede planetoppdagelser.

Databasen inneholdt opprinnelig planeter med størrelser opp til 20 Jupiter-masser. I juni 2011 ble den utvidet med planeter med inntil 25 Jupiter-masser.

## Referanser




## Eksterne lenker
*
EM i svømmesport 2012

**Svømme-EM 2012** ble avholdt 14.–27. mai 2012 i Debrecen, Ungarn, og Eindhoven, Nederland.

## Medaljetabell

## Svømming

### Resultater
#### Menn

#### Kvinner

## Referanser
Oum er Rbia

**Oum er Rbia** er ei elv i Marokko. Den er 555 kilometer lang og har en gjennomsnittlig vannføring på 105&nbsp;m³/s. Den springer ut i Mellom-Atlas, renner gjennom Khénifra og munner ut i Atlanterhavet i Azemmour, 75 kilometer sørvest for Casablanca.

## Eksterne lenker
*
Tensift

**Tensift** er ei 250&nbsp;km lang elv i Marokko. Den springer ut i Høy-Atlas, passerer nær Marrakech og renner ut i Atlanterhavet 33&nbsp;km sør for Safi. I nedre del av Tensift lever den endemiske fisken *[[Labeobarbus reinii]]*.
Navesti

**Navesti** (estisk: *navesti jog*) er en 100 km lang elv i Estland, og en sideelv til elva Pärnu. Navesti er Estlands sjette lengste elv, og den vannrikeste sideelva til Pärnu-vassdraget. På navesti ble det i eldre tider fløtet mye tømmer, selv om den er sterkt svingete. Elva starter i Järva fylke, flyter deretter gjennom Viljandi fylke, og renner ut i Pärnu-elva i Pärnu fylke. Når den munner ut i Pärnu fører den med seg store vannmengder, og den kombinerte elva er 200 meter vid nedenfor sammenfallet. Derav kalles Pärnu-elva her tidvis for «Estlands Amazonas».

Elvas nedbørsfelt strekker seg helt ned til grensen mot Latvia. I eldre tider bød elva også på en direkte båtvei mellom Østersjøen (Pärnu) og, byen Tartu og Peipus-sjøen, og det var betydelig godstrafikk på elva. I dag er den mest brukt av friluktsfolk og kanopadlere. 

Kunstneren Endel Kõks (1912–1983) malte et lenge forsvunnet maleri med motiv fra elva, kalt «Navesti Landscape».

## Referanser


## Eksterne lenker
*
MT «Arnfinn Stange» (1953)

**MT «Arnfinn Stange»** var et tankskip bygget ved Rosenberg Mekaniske Verksted A/S som byggenummer 163. Det ble levert til rederiet Harald Stange & Co. A/S, Oslo i august 1953.

## Historie
* 1953: februar:  Harald Stange & Co. A/S, Oslo som «Arnfinn Stange»
* 1967: mai: solgt til Oroutsa Co. Liberia. Omdøpt «Coconica»
* 1969: Omdøpt «Soula»
* 1970: Omdøpt «Oroutsa»
* 1971: Solg til Brigitte Co. Ltd., Liberia. Omdøpt «Petroil»
* 1973:  23. april: Ankom Istanbul for opphugging.

## Kilder
*«Arnfinn Stange» www.sjohistorie.no

## Eksterne lenker
* 
* Foto Digitalt Museum
Mats Rudal

**Mats Ola Rudal** (født 28. februar 1963 i Östersund) er en svensk skuespiller.

## Filmografi (utvalg)
* 1997 – *[[Snoken]]* (TV)
* 1997 – *[[Skilda världar]]* (TV)
* 1999 – *[[Sjön]]*
* 2002 – *[[Beck – Kartellen]]*
* 2003 – *[[Kvarteret Skatan]]* (TV)
* 2005 – *[[Kommissionen]]* (TV)
* 2005 – *[[Kvalster]]* (TV)
* 2006 – *[[Kronprinsessan]]* (TV)
* 2006 – *[[Wallander &ndash; Luftslottet]]*
* 2007 – *[[Pyramiden (film)|Pyramiden]]*
* 2007 – *[[Ett gott parti]]* (TV)
* 2008 – *[[Livet i Fagervik]]* (TV)
* 2008 – *[[Oskyldigt dömd]]* (TV)

## Referanser


## Eksterne lenker
*
Oued Sous

**Oued Sous**, eller **Oued Souss**, er ei 190&nbsp;km lang elv i sørvestre Marokko. Den springer ut i Høy-Atlas nær Jbel Toubkal, renner vestover forbi Taroudant, og munner ut i Atlanterhavet rett sør for Agadir. Elva har samme navn som området Sous, som takket være vann fra Oued Sous er svært fruktbart.
Wadi Draa

**Wadi Draa** (berbiske: *Asif en Dra*, ⴰⵙⵉⴼ ⴻⵏ ⴷⵔⴰ; marokkansk-arabisk: واد درعة *wad dərʿa*), også stavet *Drâa*, er den lengste elva i Marokko som er 1 100 km lang. Den er dannet av samløpet av elvene Dadès og Imini. Den renner fra fjellkjeden Høye Atlas, opprinnelig sør-østover til Tagounite, og fra Tagounite for det meste vestover til munningen i Atlanterhavet noe nord for Tan-Tan. I 1971 ble (El) Mansour Eddahabi-demningen konstruert for å betjene den regionale hovedstaden Ouarzazate og for å regulere strømmen av Draa. 

Store deler av året tørker elva ut før den når havet. Vannet fra Draa forsyner en rekke med oaser langs elveløpet med vann. Deler av elveløpet danner grensen mellom Marokko og Algerie.

## Referanser


## Eksterne lenker
*
Henrik Buskoven

**Henrik Buskoven** (født 1970) er en norsk tidligere ishockeyspiller. Han spilte 352 kamper for Stjernens A-lag. 

Buskoven står bokført med 113 mål og 103 målgivende pasninger på sine 8 år som seniorspiller for Stjernen. Buskoven har spilt en rekke A-landskamper for Norge, og har spilt på alle aldersbestemte landslag.

## Referanser


## Eksterne lenker
*
Tåtten om Reidar

**Tåtten om Reidar** (norrønt *Hreiðars þáttr* eller *Hreiðars þáttr heimska Þorgrímssonar*) er en tått, en kort islendingesaga fra 1200-tallet. Historien foregår i Norge i tiden for Magnus den gode og Harald Hardrådes samkongedømme (1046–1047) og handler om den lett psykisk utviklingshemmet *Reidar Torgrimsson* som viser seg å være smartere enn ryktet vil ha det til. Historien har blitt beskrevet som «one of the finest medieval Icelandic short stories».

Den storvokste, naive og stygt utseende Reidar har en askeladd-aktig oppvekst, men får følge sin bror Tord til Norge. Her oppsøker de kong Magnus, som får sympati for Reidar og tar ham opp i sitt følge. Etter å ha blitt mobbet av en gruppe menn fra Haralds hird, dreper Reidar en av dem. Han beholder kong Magnus' vennskap, men blir rådet til å vende hjem til Island. Her blir han en gammel mann, og vokser etterhvert i folks omdømme.

Tåtten er kjent fra håndskriftene Morkinskinna og Hulda-Hrokkinskinna, og er to ganger oversatt til nynorsk: i 1939 og 1980, henholdsvis med titlene *Reidar den fåvise* og *Tåtten om Reidar*.

## Referanser


## Eksterne lenker

* heimskringla.no, dansk fulltekst
MT «Astarte» (1952)

**MT «Astarte»** var et tankskip bygget ved Rosenberg Mekaniske Verksted A/S som byggenummer 162. Det ble levert til rederiet A/S Athene  ved Jørgen Bang, Kristiansand i november 1952.

## Historie
* 1952: 11. november:  A/S Athene (Jørgen Bang), Oslo som «Astarte»
* 1966: 21. mai: Solgt til Paraná Cia. Nav. SA. Monrovia, Liberia. Omdøpt «Parana»
* 1969: Solgt til Probity Cia. Nav. SA, Monrovia, Liberia. Omdøpt «Probity»
* 1975: 3. mars: Ankom Gadani, Pakistan for hugging.

## Kilder
*«Astarte» www.sjohistorie.no

## Eksterne lenker
*
Blåskogvatnet

**Blåskogvatnet** er den største innsjøen på Hitra. Vatnet ligger 30,6 meter over havet på den østlige delen av øya, om lag fem kilometer sørvest for Fillan. Vatnet har tilsig fra en rekke bekker og mindre elver, og utløp mot øst via Lakselva til sjøen ved Valen.

Det går bilvei fram til vestsida av vatnet fra fylkesvei 714 ved Vollavågen. På nordsida av vatnet ligger Blåskoghytta, som ofte er åpen for servering på søndager. Hytta kan også leies for overnatting. Hit kommer man via bomvei/sti fra Fillan.

Vatnet er et populært fiskevann.

## Referanser
VM i landeveissykling 1993

**[[VM i landeveissykling]] 1993** ble arrangert i Oslo i Norge i perioden 17.- 29. august. Start og mål for alle øvelser var på Rådhusplassen i Oslo. Dette var første gang et sykkel-VM ble arrangert i Norge, og senere er det arrangert i Bergen 2017. Øvelsene det ble konkurrert i var Kvinner Lagtempo, Kvinner Fellesstart, Menn Amatør Lagtempo, Menn Amatør Fellesstart og Menn Profesjonelle Fellesstart. Tyskland og USA tok flest medaljer, mens Norge tok ingen. 

Mesterskapet ble ingen økonomisk suksess og påførte Norges Cykleforbund underskudd på mer enn 12 millioner kroner.

En konsert med Sting ble holdt som en del av det kulturelle arrangementet rundt verdensmesterskapet. Konserten var et samarbeid mellom NRK og ledelsen i Sykkel-VM og ble kringkastet direkte i 30 land.

## Løypebeskrivelse
Mens lagtemporittet fulgte E18 utover forbi Sandvika og Asker (hvor det snudde litt på oversiden) for så å følge E18 tilbake til byen i en løype som var 50km lang. Kvinne syklet 1 gang mens mennene syklet 2 runder. Så gikk fellesstarten forbi Oslo S, opp til Ryen og nesten ned i byen igjen, før det bar opp forbi Ekeberg Camping og Ekebergsletta. Da de kom til Holtet snudde de og fulgte Kongsveien nedover og forbi Sjømannsskolen og ned til byen forbi Oslo S, rundt Akershus festning, en liten runde bak Aker Brygge og tilbake til Rådhusplassen. Løypa var 18,4km lang. Kvinnene syklet den 5 ganger altså 92km, mens amatørene syklet den 10 ganger altså 184km og proffene syklet den 14 ganger altså 257,6km.

Under Lagtempoen syklet man gjennom Festningstunnelen på vei ut, dette var første gang i historien at av VM løype i sykkel gikk gjennom en tunnel. Temporittene gikk på onsdag, kvinner elite og menn amatør gikk på lørdag. Mens proffenes ritt gikk på søndag. Det folk flest husker best var nok de mange stengte gater og veier. Samt et forferdelig regnvær hele søndagen, som satte et sterkt preg på rittet i form av mange stygge velt.

## Medaljefordeling

### Medaljevinnere

## Referanser
There’s a Place (Beatles-sang)

**«There's a Place»** er en engelsk sang av The Beatles som ble skrevet av McCartney/Lennon. Sangen ble først utgitt 22. mars 1963 på gruppens britiske debutalbum *[[Please Please Me (album)|Please Please Me]]*. I USA ble den utgitt 10. januar 1964 på *[[Introducing... The Beatles]]*.

## Bakgrunn

Paul McCartney hadde soundtrack albumet *West Side Story* av Leonard Bernstein. En av sangene derfra, «Somewhere», inneholdt setningen «there's a place for us». Dette sparket i gang kompsisjonen av «There's a Place» for McCartney og hans makker John Lennon. De skrev den i McCartneys barndomshjem i Forthlins Road i Liverpool. Det som spesielt skiller «Somewhere» og «There's a Place» er at i sistnevntes *plass* som beskrives, er i tankene. I et av sine siste intervjuer mente Lennon at han skrev sangen som et forsøk på å etterligne stilen fra artistene som ga ut plater på platemerke Motown, men sa også at plassen som beskrives i teksten foregår i tankene.

The Beatles hadde en maraton innspilling dag 11. februar 1963. De startet opp med ti tagninger av «There's a Place» hvorpå Lennons munnspill ble lagt på senere samme dag. Lytter man godt, hører man George Harrison spille de samme tonene på sin gitar bak lyden av munnspillet. Lennon og McCartney sang sammen; Lennon på de dype tonene og McCartney de høye. På mellomverset er Lennon solist, mens Harrison og McCartney er på kor. Mot slutten av sangen synger de alle tre sammen i harmoni.

«There's a Place» ble også B-siden til den amerikanske singlen *[[Twist and Shout]]* som ble utgitt 2. mars 1964. 24. mars 1980 ble den utgitt på den amerikanske utgaven av albumet *Rarities*, og i sistnevnte var den i stereo.

## Personell

*John Lennon: rytmegitar, munnspill, vokal
*Paul McCartney: bass, vokal, kor
*George Harrison: elektrisk gitar, kor
*Ringo Starr: trommer

## «There's a Place» versjoner fremført i BBC Radio

Ingen av disse opptakene har blitt offenlig utgitt, men de har havnet på bootlegs. The Beatles spilte «There's a Place» på enkelte konserter i 1963.

## Referanser


## Eksterne lenker
* Sangteksten til «There's a Place»
* Sangteksten til«Somewhere» som ga inspirasjon til «There's a Place».
Sous

**Sous** (arabisk: سوس) eller **Souss**, er et område i sørvestre Marokko og er en del av regionen Souss-Massa-Drâa.

Området er en fruktbar elveslette rundt elva Oued Sous. Det er avgrenset i nord av en utløper fra Høy-Atlas, og i sør ligger fjellkjeden Anti-Atlas mellom Sous og Sahara. Den opprinnelige vegetasjon var en savanne med argantrær og akasier, men det drives nå intensivt jordbruk ved hjelp av vann fra Oued Sous.

De fleste innbyggerne i Sous er berbere. Den største byen i området er Agadir.
Brotfabrik Berlin

**Brotfabrik** (norsk: brødfabrikk) er et kunst- og kultursenter i Berlin. Det ligger ved Caligariplatz i Weissensee i bydelen Pankow. I Brotfabrik finnes et fotogalleri, en scene, en kino og en kneipe.

## Historie
Bakermester Kohler fra Weissensee grunnla 1890 sitt bakeri på stedet. Den egentlige brødfabrikken ble reist 1914 og utvidet 1929. Under den andre verdenskrigen ble bygningen lett skadet. Da den daværende bakermesteren flyktet til Vest-Berlin i 1952, ble virksomheten nedlagt og bygningen brukt til andre formål, bl.a. seltersfabrikk og butikk for yrkesklær. Senere ble bygningen lager for et storkjøkken og i det tidligere bakeriet ble det solgt sukkervarer.

Kunsthøgskolen Weissensee interesserte seg for bygningen fra midten av 1980-tallet og det ble i tiden som fulgte etabler ulike ungdomsklubber i huset. Etter Murens fall har stedet utviklet seg videre som kulturforum.

## Eksterne lenker
* 
* Offisiell hjemmeside for Brotfabrik Berlin
Tåtten om Snegle-Halle

**Tåtten om Snegle-Halle** (norrønt *Sneglu-Halla þáttr* eller *Grautar-Halla þáttr*) er en tått, en kort islendingesaga fra 1200-tallet. Historien foregår i Norge i kong Harald Hardrådes regjeringstid (1046–1066) og handler om *Halli*, *Grautar-Halli* eller *Halle* og hans tid som skald eller «en slags hoffnarr» hos kong Harald. I tåtten blir Halle presentert som «ein god skald, men svært flåkjefta.» Sagaen har blitt beskrevet som «both amusing and entertaining. […] In his dealings with both king and fellow courtiers the witty and
shrewd Halli invariably comes out on top.»

Teksten består av løse episoder der Halle får anledning til å utmerke seg med kvikke svar. Halle reiser også til England, hvor han besøker kong Harald Godwinson.

Tåtten finnes i håndskriftene Morkinskinna og Flateybok. Her finnes også noen kvad som Halle skal ha diktet. Tåtten har blitt oversatt til nynorsk to ganger, i 1939 og 1980, henholdsvis med titlene *Snegle-Halle* og *Tåtten om Snegle-Halle*.

## Referanser


## Eksterne lenker
* heimskringla.no, dansk fulltekst etter Morkinskinna
* snerpa.is, norrøn fulltekst etter Flateybok
* snerpa.is, norrøn fulltekst etter Morkinskinna
Peter-Lukas Graf

**Peter-Lukas Graf** (1929–2025) var en sveitsisk fløytist og dirigent.

Graf studerte fløytespill i Zürich med André Jaunet og senere ved konservatoriet i Paris med Roger Cortet og Marcel Moyse. Han kom til å vinne en rekke konkurranser og priser, deriblant *ARD International Music Competition* i 1953 og *Harriet Cohen International Music Award* i 1958. Graf jobbet med en rekke orkestre og dirigenter, som English Chamber Orchestra, *Stuttgart Bach Collegium* og Helmuth Rilling. Siden 1973 underviste han ved musikkakademiet i Basel.

Peter-Lukas Graf spilte i bryllupet til James Galway i 1972.

## Referanser


## Eksterne lenker
* 
*
Bright Moonlight Song and Dance Troupe

**Bright Moonlight Song and Dance Troupe** (kinesisk: 明月歌舞团, «Det klare måneskinns sang- og dansetrupp») var en gruppe grunnlagt av Li Jinhui og som bestod fra sent på 1920-årene til inn i 1930-årene, den ble også kalt *Bright Moon Song and Dance Troupe*.

I den kinesiske populærmusikks gullalder tidlig i 1930-årene var det et stort antall sang- og musikktrupper i Shanghai som konkurrerte om danselokalenes, radiostasjonenes og filmstudioenes oppmerksomhet. Mange av dem bestod for det meste av såkalte sing-song girls.

*Bright Moonlight Song and Dance Troupe* ble i 1931 knyttet til fimstudiet Lianhua og ble den første kinesiske musikkgruppen som ble del av landets filmindustri. Truppen ble meget viktig for populariseringen av den nye sang- og musikkstil shidaiqu music.

## Kjente personer knyttet til truppen
* Li Jinhui
* Zhou Xuan
* Nie Shouxin
* Bai Hong
* Li Lili

## Referanser